Frederikshavn White Hawks har fundet manden, som skal lukke af i målet i næste sæson. Klubben har skrevet en 1-årig kontrakt med den 26-årige canadier Rob Nolan.

Den canadiske målmand har i den netop afsluttede sæson spillede i den nordamerikanske CHL liga. Her blev han kåret til bedste målmand. - Vores referencer går på at han er en meget solid målmand, som kan vinde kampe for sit hold, da han kan stå helt "outstanding" siger Frederikshavn White Hawks direktør Henrik Andersen i en pressemeddelelse. Rob Nolan kommer til Frederikshavn omkring 1. august.